text: Mange tilskuere til landsstævnet
  07 juli 2013 kl. 11.41
  Omkring 200.000 har deltaget i arrangementerne på Blue Water Arena under landsstævnet de sidste fire dage i Esbjerg. Det opgør DGI ved at tælle deltagere og tilskuere sammen ved de store shows.
  Torsdag var der 27.000 mennesker (dvs. både landsstævnedeltagere og tilskuere) på Blue Water Arena. Fredag var der 40.000, lørdag over 40.000 og søndag 22.000 tilskuere.
  I Blue Water Dokken, hvor DGI?s Verdenshold bl.a. viste showet Zoom for allersidste gang, var der torsdag et flow på cirka 7500 mennesker, fredag 19.000 mennesker og lørdag 25.000 mennesker.
  
  Også stort på sociale medier og tv
  Og da landsstævnets åbningsshow blev transmitteret i tv torsdag aften var der rundt regnet 750.000 seere. DR havde 431.000 seere til deres udsendelse fra kl. 20-21, og en sammentælling af TV2 regionernes kanaler viser, at omkring 300.000 seere fulgte med her.
  Også på de sociale medier er landsstævnet blevet fulgt med stor interesse, og deltagerne har bidraget med deres egne stemningsbilleder og kommentarer på landsstævnets facebookside, instagram og twitter. Landsstævnets App er blevet downloadet 17.500 gange.
  